b"\n_START_ARTICLE_\nCoc\xc3\xb2lit\n_START_PARAGRAPH_\nEls Coc\xc3\xb2lits s\xc3\xb3n plaques individuals de carbonat de calci formades per cocolit\xc3\xb2fors (algues unicel\xc2\xb7lulars com Emiliania huxleyi) els quals estan disposats al voltant d'una cocosfera.\n_START_SECTION_\nFormaci\xc3\xb3 i composici\xc3\xb3\n_START_PARAGRAPH_\nEls coc\xc3\xb2lits es formen dins la c\xc3\xa8l\xc2\xb7lula en ves\xc3\xadcules derivades del cos de golgi. Quan s'ha completat el coc\xc3\xb2lit aquestes ves\xc3\xadcules es fonen amb la paret cel\xc2\xb7lular i el coc\xc3\xb2lit per exocitosi s'incorpora a la cocosfera. Els coc\xc3\xb2lits s'enfonsen dins la columna d'aigua i formen una part important del sediment del fons del mar. Thomas Huxley va ser el primer a observar coc\xc3\xb3lits i va ser qui els va donar aquest nom. Els coc\xc3\xb2lits estan compostos de calcita i s\xc3\xb3n el principal constituent dels dip\xc3\xb2sits de creta com els penya-segats de Dover.\n_START_SECTION_\nFunci\xc3\xb3\n_START_PARAGRAPH_\nLa seva funci\xc3\xb3 no \xc3\xa9s clara, hi ha hip\xc3\xb2tesis respecte a una funci\xc3\xb3 de defensa contra el zoopl\xc3\xa0ncton o contra infeccions de virus i bacteris, manteniment de la flotaci\xc3\xb3, alliberament de di\xc3\xb2xid de carboni per a la fotos\xc3\xadntesi, filtrar la llum ultraviolada o concentrar la llum en el cas d'esp\xc3\xa8cies que viuen a grans fond\xc3\xa0ries.\n_START_SECTION_\nRegistre f\xc3\xb2ssil\n_START_PARAGRAPH_\nCom que la calcita dels coc\xc3\xb2lits t\xc3\xa9 baix contingut de magnesi, que \xc3\xa9s molt estable, r\xc3\xa0pidament es fossilitzen. Es troben des del Tri\xc3\xa0sic fins a l'actualitat."